Joachim Baumgarten

Joachim Baumgarten (19. (29.) juuni 1632, Rootsi – 15. (25.) veebruar 1690, Sooniste17. sajandi (kuni 1710) trükised Ajalooarhiivi fondides: Sophia Margareta von Brunderti poolt saadetud kutse Joachim Baumgarteni matustele Kullamaal 11. märtsil 1690 (märkus: teistel andmetel surnud ajavahemikus 04. (14.) juuni – 18.(28.) juuni 1689)) oli Rootsi sõjaväelane (kapten) ja Eestimaa rüütelkonda kuulunud Baumgartenite aadlisuguvõsa esivanem.Genealogisches Handbuch der baltischen Ritterschaften, Teil 2,3: Estland, Band: 3, Görlitz, 1930, lk.16

Ta oli krahv Jakob De la Gardiele kuulunud Kolga mõisa mõisavalitseja Harjumaal, Mustpeade vennaskonna liige, 1674. aastast koos Wilhelm Hildebrandtiga Kullamaa kihelkonna Sooniste mõisa pandihärra ja 1677 Sooniste pandi ainuvaldaja.Eesti Ajalooarhiivi kinnistute register: Sooniste mõis (Kullamaa khk)

Märkus: Kuupäevad on esitatud vana (vkj) ja uue (ukj) kalendri järgi.

Perekond
Joachim oli Rootsis Kalmaris kaupmeheks olnud Peter Baumgarti (Bohmgart) poeg, Kalmari raehärra Hans Baumgarti (1641–1691) vend.

Tema vennapoeg Nils Christer von Baumgarten (1674–1727) oli Põhjasõjas 18 lahingus osalenud Rootsi sõjaväelane, kes andis 1715. aastal Rügeni saarel toimunud Stresowi lahingus oma hobuse kuningas Karl XII-le, sai seejärel 1716. aastal Rootsi aadlilipkonna ooberstiks ja immatrikuleeriti 1719. aastal Rootsi rüütelkonda (nr. 1463).Matrikel öfwer Swea rikes ridderskap och adel ..., Volume 2, 1755, lk. 1082-1083adelsvapen.com: Baumgart (von Baumgarten)

Joachim abiellus Otto Brunderti tütre Sophia Margaretha von Brundertiga († pärast 1707). Abielust sündisid:
Otto Wilhelm von Baumgarten (25. august / 4. september 1665, Tallinn – nov. või dets. 1710, Tallinn; vangistuses katku); ⚭ Wendeni raehärra (1666;1670) Caspar Städeri († u 1693) ja Maria Elisabeth von Laudoni († pärast 1708) tütre Anna Maria Städeriga († pärast 1720), abielust sündisid kolm poega ja kaks tütart. Oli Sooniste mõisnik. 1688 alustas teenistust Riias Rootsi armee ridades kindralmajor Erich Roopi dragunirügemendis, kapten Gustav Gotthard von Helmerseni kompaniis. Tiesenhauseni Liivimaa ratsaväerügemendi kornet, rügemendi kortermeister, leitnant, kes langes 18. (29.) septembril 1710 Tallinnas moskoviitide kätte vangi.Genealogisches Handbuch der baltischen Ritterschaften, Teil 2,3: Estland, Band: 3, Görlitz, 1930, lk.17
Gotthard Johan von Baumgarten († pärast 1708), Rootsi armee leitnant; ⚭ Gerdruta Elisabeth Dunt´ga, abielust sündis poeg Carl Gustav (*, † 1701 Tallinnas)
 Anna Margaretha von Baumgarten; ⚭ (1703) Kullamaal Anthony Heinrich Wulffiga († 1708), kes oli Eestimaa aadlilipkonna kornet ja kortermeister ning langes venelaste kätte vangi 16. juunil 1704 vkj Kolck´i lähistel, suri Venemaal. Abielust sündis poeg Otto Reinhold von Wulff (u 1704), kes oli Vene armee porutšik, kaks korda abielus ning 13. lapse isa; ⚭II (1739) Ohtla mõisast pärit Kunigunda Elisabeth von Scheurmanniga.

Vaata ka
Carl Gustav von Meyer

Viited

Kategooria:Eestimaa mõisnikud
Kategooria:eestimaa mõisavalitsejad
Kategooria:Baltisaksa sõjaväelased
Kategooria:Rootsi sõjaväelased
Kategooria:Tallinna Mustpeade vennaskonna liikmed
Kategooria:Sündinud 1632
Kategooria:Surnud 1690